smcproject/ml-wiki-sentences huggingface dataset:
കലിമ്പോങ്ങിൽ ജനിച്ച അവർ ആഗ്ര യൂണിവേഴ്സിറ്റിയിൽ നിന്ന് ഡോക്ടറേറ്റ് നേടി.
1950 മുതൽ നേപ്പാളി, ഹിന്ദി സാഹിത്യ മേഖലകളിൽ അവർ സജീവമായി പങ്കെടുക്കുകയും ഹിന്ദിയിലും നേപ്പാളി സാഹിത്യത്തിലും നിരവധി പ്രാദേശിക, ദേശീയ അവാർഡുകൾ നേടുകയും ചെയ്തു.
"ബിച്ചർ തഥാ ബീവേചന" എന്ന ലേഖനങ്ങളുടെ രചനയ്ക്കും സമാഹാരത്തിനും 1982 ൽ ഭാനു പുരസ്‌കാരവും 1993 ൽ മഹാപണ്ഡിറ്റ് രാഹുൽ സാംക്രത്യയാൻ അവാർഡും നൽകി ആദരിച്ചു.
ഇന്ത്യൻ ലിറ്ററേച്ചർ എൻസൈക്ലോപീഡിയയുടെ സൃഷ്ടിക്ക് തുല്യ ഉത്തരവാദിത്തമുള്ള 13 വ്യത്യസ്ത ഹിന്ദി, നേപ്പാളി പുസ്തകങ്ങളും 500 -ലധികം രചനകളും അവർ സംഭാവന ചെയ്തിട്ടുണ്ട്.
ഡാർജിലിംഗിലെ ലോറെറ്റോ കോളേജിലെ ഹിന്ദി വിഭാഗത്തിന്റെ മേധാവിയായിരുന്നു അവർ.
പുറത്തിറങ്ങിയ അവരുടെ അവസാന പുസ്തകം ദിബ്യ മണി ആയിരുന്നു.
2009 ഒക്ടോബർ 25 ന് അവർ മരിച്ചു.
അവരുടെ വസതിയായ രാഹുൽ നിവാസ്, കേർണൽ വില്ല, ഡാർജിലിംഗിൽ, അവരുടെ കുടുംബം, അഭ്യുദയകാംക്ഷികൾ, ഡാർജിലിംഗ് പട്ടണത്തിലെ പൗരന്മാർ എന്നിവർക്കിടയിൽ 2009 ഒക്ടോബർ 26 ന് അവസാന ആദരാഞ്ജലി അർപ്പിച്ചു.
പുസ്തകങ്ങൾ ദി രാമായണ ട്രഡിഷൻ ഇൻ ഏഷ്യ മഹാമാനാവ് മഹാപണ്ഡിറ്റ് - 1995 പ്രഭ - 1994 നേപ്പാളി സാഹിത്യം - 1986 അസം കി ലോക്കത്തായെൻ - 1981-1993 ദിബ്യ മണി - 2008 ബിചാർ തഥാ ബീവേചന അവലംബം പുറംകണ്ണികൾ Great Litterateur Dr. Kamala Sankrityayan passed away .
Tribute to Late Dr. Kamala Sankrityayan .
डा.
कमला सांकृत्यायन का निधन
എ ഫാം ഇംഗ്ലീഷ് വിലാസം https://ml.wikipedia.org/wiki/A_Farm
ഫ്ലെമിഷ് ചിത്രകാരൻ ജൂസ് ഡി മോമ്പർ വരച്ച ഓയിൽ ഓൺ പാനൽ പെയിന്റിംഗ് ആണ് എ ഫാം (സ്പാനിഷ്: Una granja) .
ഡി മോമ്പറും ജാൻ ബ്രൂഗൽ ദി എൽഡറും തമ്മിലുള്ള സഹകരണമായാണ് ഈ ചിത്രത്തെ കണക്കാക്കുന്നത്.
ഈ ചിത്രം മാഡ്രിഡിലെ പ്രാഡോ മ്യൂസിയത്തിൽ സൂക്ഷിച്ചിരിക്കുന്നു.
അവലംബം കൂടുതൽ വായനയ്ക്ക് Salas, Xavier de, Museo del Prado.
Catálogo de las pinturas, Museo del Prado, Madrid, 1972.
Escuela flamenca, Museo del Prado; Patrimonio Nacional de Museos, Madrid, 1975, pp. 200.
Museo Nacional del Prado, Museo del Prado: inventario general de pinturas (I) La Colección Real, Museo del Prado, Espasa Calpe, Madrid, 1990, pp. nº1312.
Ayala Mallory, Nina, La pintura flamenca del siglo XVII, Alianza editorial, Madrid, 1995, pp. 200/ lám.70.
Díaz Padrón, Matías, El siglo de Rubens en el Museo del Prado: catálogo razonado, Prensa Ibérica, Barcelona, 1996, pp. 756.
, Consejo Superior de Investigaciones Científicas, Madrid, 2015, pp. 353 nº 341.
പുറംകണ്ണികൾ Una granja at the Museum of Prado
എ ഫിഷ് ഔട്ട് ഓഫ് വാട്ടർ
എ ഫിഷ് ഔട്ട് ഓഫ് വാട്ടർ 1961 ൽ പ്രസിദ്ധീകരിക്കപ്പെട്ടതും അമേരിക്കൻ ബാല കഥാകാരിയായിരുന്ന ഹെലൻ പാമർ ഗെയ്‍സെൽ (ഹെലൻ പാമർ) രചിച്ച കുട്ടികളുടെ നോവലാണ്.
ഈ പുസ്തത്തിനുവേണ്ടി ചിത്രങ്ങൾ വരച്ചിരുന്നത് പി.ഡി. ഈസ്റ്റ്മാൻ എന്ന കലാകാരനായിരുന്നു.
പാമറുടെ ഭർത്താവ് തിയോഡോർ ഗെയ്സെൽ (ഡോ. സിയൂസ്) രചിച്ച “ഗുസ്താവ്, ദ ഗോൾഡ്ഫിഷ്” എന്ന ചെറുകഥയെ ആസ്പദമാക്കിയാണ് ഈ നോവൽ രചിക്കപ്പെട്ടത്.
അദ്ദേഹത്തിൻറെ തന്നെ വരകളോടെ 1950 ജൂണിൽ റെഡ്ബുക്ക് മാഗസിനിൽ ഈ ചെറുകഥ പ്രസിദ്ധീകരിച്ചിരുന്നു.
കഥാസംഗ്രഹം അവലംബം
എ പോർട്രയിറ്റ് ഓഫ് ദി ഡോറ്റർസ് ഓഫ് റാമോൺ സുബർ‌കേസൗ ഇംഗ്ലീഷ് വിലാസം https://ml.wikipedia.org/wiki/A_Portrait_of_the_Daughters_of_Ram%C3%B3n_Subercaseaux Anders Zorn , A Portrait of the Daughters of Ramón Subercasseaux , 32 by 25 1/2 in (81.3 by 65 cm).
Private collection .
സ്വീഡിഷ് കലാകാരനായിരുന്ന ആൻഡേഴ്സ് സോൺ , 1892-ൽ വരച്ച ഒരു എണ്ണച്ചായാചിത്രമാണ് എ പോർട്രയിറ്റ് ഓഫ് ദി ഡോറ്റർസ് ഓഫ് റാമോൺ സുബർ‌കേസൗ.
പശ്ചാത്തലം John Singer Sargent , Madame Ramon Subercaseaux
1888-ലെ വസന്തകാലത്ത് ആൻഡേഴ്‌സ് സോൺ ഭാര്യ എമ്മയ്‌ക്കൊപ്പം പാരീസ് നഗരത്തിലേക്ക് താമസം മാറ്റി.
ഇക്കാലത്ത് ജോൺ സിങ്കർ സാർജന്റ് , ജിയോവന്നി ബോൾഡിനി , ജെയിംസ് മക്‌നീൽ വിസ്‌ലർ തുടങ്ങിയ കലാകാരന്മാരുമായുള്ള സമ്പർക്കത്തിലൂടെ, ഛായാചിത്രരചനയിൽ തന്റേതായ ഇടം നേടാൻ ആൻഡേഴ്‌സ് സോണിന് സാധിക്കുകയുണ്ടായി.
ചിലി സ്വദേശിയായ ചിത്രകാരനും രാഷ്ട്രീയക്കാരനും നയതന്ത്രജ്ഞനുമായ റാമോൺ സുബർ‌കേസൗ അദ്ദേഹത്തിന്റെ പെൺമക്കളായ ബിയാങ്ക, റൊസാരിയ എന്നിവരുടെ ചായാചിത്രം വരയ്ക്കാൻ സോണിനെ നിയോഗിച്ചിരുന്നു.
സുബർ‌കേസൗവിന്റെ ഭാര്യ മാഡം റാമോൺ സുബർ‌കേസൗവിന്റെ ശ്രദ്ധേയമായ ചായാചിത്രവും ബോൾഡിനി സുബർ‌കേസൗ കുടുംബത്തിന്റെ ചായാചിത്രങ്ങളും വരച്ച ജോൺ സിങ്കർ സാർജന്റ്,  ഒരുപക്ഷേ സോണിന് സുബർ‌കേസൗവിനെ പരിചയപ്പെടുത്തിയിരിക്കാം.
എ പ്രോമിസിംഗ് ആഫ്രിക്ക ഇംഗ്ലീഷ് വിലാസം https://ml.wikipedia.org/wiki/A_Promising_Africa
സുറിയൽ ഒഡുവോൾ 2014-ൽ സ്വയം നിർമ്മിച്ച ഒരു ഡോക്യുമെന്ററി ചിത്രമാണ് എ പ്രോമിസിംഗ് ആഫ്രിക്ക .
2014 നവംബറിൽ ലാഗോസിലെ ഫിലിം ഹൗസ് സിനിമയിൽ റിലീസ് ചെയ്ത എ പ്രോമിസിംഗ് ആഫ്രിക്ക സീരീസ് മൂന്ന് വർഷങ്ങളിലായി അഞ്ച് രാജ്യങ്ങളിൽ പ്രദർശിപ്പിച്ചു.
എ പ്രോമിസിംഗ് ആഫ്രിക്ക സ്വയം നിർമ്മിച്ച സിനിമ വാണിജ്യപരമായി റിലീസ് ചെയ്യുന്ന ലോകത്തിലെ ഏറ്റവും പ്രായം കുറഞ്ഞ ചലച്ചിത്ര നിർമ്മാതാവായി ഒഡുവോലെയെ മാറ്റി.
എ പ്രോഗ്രസീവ് ഗ്രാമർ ഓഫ് ദി മലയാളം ലാംഗ്വേജ് ഫോർ യൂറോപ്യൻസ് ഇംഗ്ലീഷ് വിലാസം https://ml.wikipedia.org/wiki/A_Progressive_Grammar_of_the_Malayalam_Language_for_Europeans
ഫ്രോഹൻ മെയർ ഇംഗ്ലീഷിലെഴുതി 1889  ൽ പ്രസിദ്ധീകരിച്ച മലയാള വ്യകരണ ഗ്രന്ഥമാണ് എ പ്രോഗ്രസീവ് ഗ്രാമർ ഓഫ് ദി മലയാളം ലാംഗ്വേജ് ഫോർ യൂറോപ്യൻസ് (A Progressive Grammar of the Malayalam Language for Europeans).
ഇരുപത്തൊന്നു പാഠങ്ങളിലായി അക്ഷര സംഖ്യ 18  സ്വരങ്ങളും 36 വ്യഞ്ജനങ്ങളും ചേർന്ന് 54 എണ്ണമുണ്ട്.
വട്ടെഴുത്ത്, കോലെഴുത്ത്, ആര്യഎഴുത്ത് മുതലായ ലിപി ഭേദങ്ങയലെക്കുറിച്ച് ഈ ഗ്രന്ഥത്തിൽ പരാമർശമുണ്ട്.
പതുവായ ഉദാഹരണങ്ങൾ ആദ്യം നൽകി വ്യാകരണ വിവരണം നടത്തുക എന്നതാണ് ഇദ്ദേഹത്തിന്റെ രീതി.
ഗ്രന്ഥാവസാനത്തിൽ സൂചികയും അനുബന്ദങ്ങളും നൽകിയിട്ടുണ്ട്.
അവലംബം പുറം കണ്ണികൾ എ പ്രോഗ്രസീവ് ഗ്രാമർ ഓഫ് ദി മലയാളം ലാംഗ്വേജ് ഫോർ യൂറോപ്യൻസ്
എ പ്ലേസ് കോൾഡ് ഹാപ്പി ഇംഗ്ലീഷ് വിലാസം https://ml.wikipedia.org/wiki/A_Place_Called_Happy
ഘാനയിൽ നിന്നും നൈജീരിയയിൽ നിന്നുമുള്ള യഥാക്രമം രണ്ട് ദമ്പതികളുടെ കഥ പറയുന്ന ഒരു നോളിവുഡ് സിനിമയാണ് എ പ്ലേസ് കോൾഡ് ഹാപ്പി .
ഇതിൽ ഈ ദമ്പതികൾക്ക് പൂർവ്വകാല വർഷങ്ങളിൽ അവരുടെ ജീവിതത്തിൽ ചില വെല്ലുവിളി നിറഞ്ഞ സമയങ്ങൾ ഉണ്ടായിരുന്നു.
കാസ്റ്റ് സിക ഒസെയ് കികി ഒമേലി മൗലി ഗാവോർ അവലംബം
എ ഫോർ ആപ്പിൾ ഇംഗ്ലീഷ് വിലാസം https://ml.wikipedia.org/wiki/A_for_Apple
2019-ൽ പുറത്തിറങ്ങിയ ഒരു മലയാള ചലച്ചിത്രമാണ് എ ഫോർ ആപ്പിൾ .
മധു എസ്. കുമാർ എന്ന പേരിൽ അറിയപ്പെടുന്ന ബി. മധു , എസ്. കുമാർ എന്നിവർ ചേർന്ന് സംവിധാനം ചെയ്ത ഈ ചലച്ചിത്രം നിർമിച്ചത് സുദർശനൻ കാഞ്ഞിരം‌കുളം ആണ്.
സംഗീതസംവിധാനം ജെറി അമൽദേവും ഗാനരചന ശ്രീകുമാരൻ തമ്പിയും പശ്ചാത്തലസംഗീതം ബിജിബാലും നിർവഹിച്ചിരിക്കുന്നു.
നെടുമുടി വേണു , ഷീല , സലീം കുമാർ , ദേവൻ , സന്തോഷ് കീഴാറ്റൂർ തുടങ്ങിയവർ പ്രധാന വേഷങ്ങളിൽ അഭിനയിച്ചിട്ടുണ്ട്.
കുട്ടിക്കാലത്ത് ഒളിച്ചോടിയ ഒരു അനാഥബാലൻ വർഷങ്ങൾക്ക് ശേഷം തിരിച്ചെത്തുന്നു.
അവൾ സ്വന്തം ജീവിതലക്ഷ്യങ്ങൾ തേടിക്കൊണ്ടിരിക്കുകയാണ്.
ഭൂതകാലത്തിൽ നിന്ന് ഉത്തരങ്ങൾ കണ്ടെത്താനായി അവർ ഒന്നിക്കുന്നു.
അഭിനേതാക്കൾ ഗൗരവ് മേനോൻ (ബാലതാരം) ടോണി സിജിമോൻ - അച്ചു ബേബി നിരഞ്ജന (ബാലതാരം) ജാൻവി ബൈജു - വിഷ്ണുപ്രിയ നെടുമുടി വേണു - നാരായണൻ ഷീല - ലക്ഷ്മി കൃഷ്ണകുമാർ - അഡ്വക്കേറ്റ് റാം മോഹൻ ദേവൻ - അഹമദ് ഹാജി സന്തോഷ് കീഴാറ്റൂർ - സബ് ഇൻസ്പെക്ടർ ജയശങ്കർ സലിം കുമാർ - മുഹമ്മദ് സജൽ എസ്.എസ്. - അനീഷ് പ്രദീപ് കോട്ടയം സേതു ലക്ഷ്മി സാജു നവോദയ കല്യാണി നായർ സംഗീതം
സംഗീതസംവിധാനം ചെയ്തിരിക്കുന്നത് ജെറി അമൽദേവാണ് .
ബിജിബാൽ പശ്ചാത്തലസംഗീതം നൽകിയിരിക്കുന്നു.
ശ്രീകുമാരൻ തമ്പിയാണ് ഗാനരചന.
ശബ്ദമിശ്രണം കൃഷ്ണനുണ്ണി .
"എത്ര സുന്ദരം" കെ.എസ്. ചിത്ര , അഭിജീത് ഭട്ടാചാര്യ 5:58 2.
"തൊട്ടു തൊട്ടു വിടർന്നു" ചിന്മയി , വിജയ് യേശുദാസ് 3:46 3.
"ഉണരാം ഉയരാം" ഡോ. രശ്മി മധു 3:46 ആകെ ദൈർഘ്യം: 13:30 അവലംബം പുറത്തേയ്ക്കുള്ള കണ്ണികൾ എ ഫോർ ആപ്പിൾ ഇന്റർനെറ്റ് മൂവി ഡാറ്റാബേസിൽ
എ പെസ്റ്ററിങ്ങ് ജേർണി ഇംഗ്ലീഷ് വിലാസം https://ml.wikipedia.org/wiki/A_pestering_journey
കെ.ആർ.മനോജ് സംവിധാനം ചെയ്ത ഒരു ഡോക്യുമെന്ററി ചലച്ചിത്രമാണ് എ പെസ്റ്ററിങ്ങ് ജേർണി .
ഈ ഡോക്യുമെന്ററി സ്വാതന്ത്ര്യാനന്തരം ഇന്ത്യയിൽ സംഭവിച്ച പ്രധാനപ്പെട്ട രണ്ട് കീടനാശിനിദുരന്തപ്രദേശങ്ങളിലൂടെയുള്ള യാത്രയാണ്.
നമ്മുടെ നാട്ടിലെ കൃഷിയെയും സംസ്കാരത്തെയും ഹരിതവിപ്ലവം എപ്രകാരം സ്വാധീനിച്ചു എന്നൊരു അന്വേഷണം ഈ ചിത്രത്തിലൂടെ നടത്തുന്നു.
പഞ്ചാബിലെ പരുത്തിത്തോട്ടങ്ങളിലും മറ്റ് കൃഷിയിടങ്ങളിലും വ്യാപകമായി കീടനാശിനി ഉപയോഗിക്കുന്നതിന്റെ ഇരകളായ കർഷകരുടെയും കാസർഗോഡ് ജില്ലയിലെ കശുമാവിൻതോട്ടങ്ങളിൽ എൻഡോസൾഫാൻ തളിച്ചതിന്റെ ഭാഗമായി ദുരിതജീവിതം വിധിക്കപ്പെട്ട ജനങ്ങളുടെയും ജീവിതപരിസരങ്ങളിലൂടെയാണ്  ഈ യാത്ര.
തത്സമയം പകർത്തിയ ശബ്ദങ്ങൾ ചിത്രത്തിന്റെ സ്വാഭാവികത കൂട്ടുന്നു.
2010 ൽ പുറത്തിറങ്ങിയ, 66 മിനുട്ട് ദൈർഘ്യമുള്ള ചിത്രത്തിൽ ഇംഗ്ലീഷ് , മലയാളം , ഹിന്ദി , പഞ്ചാബി , തുളു തുടങ്ങിയ ഭാഷകളിൽ സംഭാഷണം ഉണ്ട്.
ഹൈ ഡെഫനിഷൻ സാങ്കേതികവിദ്യ ഉപയോഗിച്ചാണ് ചിത്രീകരണം നടത്തിയിരിക്കുന്നത്.
പ്രമാണം:A pestering journey poster 02.jpg എ പെസ്റ്ററിങ്ങ് ജേർണി- പോസ്റ്റർ അണിയറയിൽ സംവിധാനം : കെ.ആർ. മനോജ് രചന : രഞ്ജിനി കൃഷ്ണൻ, കെ.ആർ. മനോജ് നിർമ്മാണം : ട്രോപ്പിക്കൽ സിനിമ ക്യാമറ : ഷെഹ്‌നാദ് ജലാൽ എഡിറ്റിങ്ങ് : മഹേഷ് നാരായണൻ, അജയ് കുയിലൂർ ശബ്ദലേഖനം : ഹരികുമാർ മാധവൻ നായർ ശബ്ദമിശ്രണം : എൻ. ഹരികുമാർ സംഗീതം : എ. എസ്. അജിത്ത്കുമാർ പ്രൊഡക്‌‌ഷൻ ഡിസൈൻ: സുരേഷ് വിശ്വനാഥൻ ഡിസൈൻ : പ്രിയരഞ്ജൻലാൽ പുരസ്കാരങ്ങൾ മികച്ച അന്വേഷണാത്മകചിത്രത്തിനുള്ള 2010 ലെ ദേശീയപുരസ്ക്കാരം ചിത്രത്തിന് ലഭിച്ചു.
മികച്ച ശബ്ദലേഖനത്തിനുള്ള 2010 ലെ ദേശീയപുരസ്കാരം ഹരികുമാർ മാധവൻ നായർക്ക് ലഭിച്ചു.
ഗോവയിലെ അന്താരാഷ്ട്ര ചലച്ചിത്രോത്സവത്തിൽ മികച്ച പരിസ്ഥിതി ചിത്രത്തിനുള്ള നാലാമത് ഹ്രസ്വചലച്ചിത്രകേന്ദ്രം വസുധ പുരസ്‌കാരം ലഭിച്ചു അവലംബം 1 2 http://pib.nic.in/newsite/erelease.aspx?relid=72204 ↑ പുറമെ നിന്നുള്ള കണ്ണികൾ [വെബ്  സൈറ്റ് http://apesteringjourney.wordpress.com/ ]
എ പ്ലേസ് ഇൻ ദി സൺ
എ പ്ലേസ് ഇൻ ദി സൺ തിയോഡോർ ഡ്രെയ്‌സറിന്റെ 1925-ലെ നോവലായ ആൻ അമേരിക്കൻ ട്രാജഡിയെയും 1926-ലെ ഇതേ പേരിലുള്ള നാടകത്തെയും അടിസ്ഥാനമാക്കി 1951-ൽ പുറത്തിറങ്ങിയ ഒരു അമേരിക്കൻ നാടകീയ ചലച്ചിത്രമാണ്.
രണ്ട് സ്ത്രീകളുമായി സങ്കീർണ്ണ പ്രണയത്തിലേർപ്പെട്ട  ഒരു തൊഴിലാളിവർഗ യുവാവിന്റെ കഥയാണ് ഇത് പറയുന്നത് ഒരാൾ തന്റെ ധനികനായ അമ്മാവന്റെ ഫാക്ടറിയിൽ ജോലിചെയ്യുന്നവളും, മറ്റെയാൾ സുന്ദരിയായ വരേണ്യവർഗ്ഗ് വനിതയുമായിരുന്നു.
1931-ൽ ആൻ അമേരിക്കൻ ട്രാജഡി എന്ന പേരിൽ നോവലിന്റെ മറ്റൊരു ചലച്ചിത്രാവിഷ്കാരം സൃഷ്ടിക്കപ്പെട്ടിരുന്നു.
ഈ കൃതിയും മറ്റു സൃഷ്ടികളുമെല്ലാംതന്നെ 1906-ൽ ചെസ്റ്റർ ഗില്ലെറ്റ് നടത്തിയ ഗ്രേസ് ബ്രൗൺ എന്ന വനിതയുടെ യഥാർത്ഥ കൊലപാതകത്തിൽ നിന്ന് പ്രചോദനം ഉൾക്കൊണ്ട് സൃഷ്ടിക്കപ്പെട്ടവയായിരുന്നു.
1908ൽ ഗില്ലറ്റിനെ കൊലപാതകത്തിൻറെ പേരിൽ വിചാരണ നടത്തി വൈദ്യുതക്കസേരയിലിരുത്തിവധിക്കുകയും ചെയ്തു.
ഹാരി ബ്രൗണിന്റെയും മൈക്കൽ വിൽസണിന്റെയും തിരക്കഥയിൽ നിന്ന് ജോർജ്ജ് സ്റ്റീവൻസ് സംവിധാനം ചെയത് ഈ ചിത്രത്തിൽ പ്രധാന വേഷങ്ങളിൽ മോണ്ട്ഗോമറി ക്ലിഫ്റ്റ് , എലിസബത്ത് ടെയ്‌ലർ , ഷെല്ലി വിന്റേഴ്‌സ് എന്നിവരും സഹ വേഷങ്ങളിൽ ആൻ റിവറെ , റെയ്മണ്ട് ബർ എന്നിവരും അഭിനയിച്ചു.
റെയ്മണ്ട് ബറിന്റെ പ്രകടനം ടെലിവിഷൻ പരിപാടികളുടെ നിർമ്മാതാവ് ഗെയിൽ പാട്രിക്കിനെ ആകർഷിക്കുകയും പിന്നീട് പെറി മേസൺ എന്ന കഥാപാത്രത്തെ അവതരിപ്പിക്കുന്നതിലേക്ക് നയിക്കുകയും ചെയ്തു.
അവലംബം ↑ {{ cite news }} :  CS1 maint: url-status ( link )
ഉപ്പുമാവ് ഇംഗ്ലീഷ് വിലാസം https://ml.wikipedia.org/wiki/Upma ഉപ്പുമാവ്
പ്രധാനമായും റവ ഉപയോഗിച്ചുണ്ടാക്കുന്ന ഒരു ഭക്ഷണപാദാർഥമാണ് ഉപ്പുമാവ് .
അരി , ഗോതമ്പ് എന്നിവ ഉപയോഗിച്ചും ഉപ്പുമാവ് തയ്യാറാക്കാം.
വിവിധ സംസ്ഥാനങ്ങളിലെ പേര് ഭാഷ റോമൻ ലിപ്യാന്തരണം ശരിയായ പേര് തമിഴ് Upma, Uppumavu உப்புமா തെലുഗു Upma, Uppindi ఉప్మా , ఉప్పిండి കന്നട Uppittu, Kharabath ಉಪ್ಪಿಟ್ಟು , ಖಾರಭಾತ್ മലയാളം Uppumavu ഉപ്പുമാവ് മറാത്തി Uppeet (derived from the Kannada name, the linguistic regions being neighbours) उप्पीट കൊങ്കണി Rulanv ആവശ്യമായ വസ്തുക്കൾ വറുത്ത റവ - രണ്ടു കപ്പ് എണ്ണ - രണ്ടു ടേബിൾ സ്പൂൺ കടുക് - അര ടീസ്പൂൺ ഉഴുന്നു പരിപ്പ് - ഒരു ടീസ്പൂൺ പച്ചമുളക് - അഞ്ചെണ്ണം ഇഞ്ചി , വെളുത്തുള്ളി - ഒരു ടേബിൾസ്പൂൺ ഉള്ളി - രണ്ടെണ്ണം തേങ്ങ -  ചിരവിയെടുത്തത് അരക്കപ്പ് കറിവേപ്പില - അൽപം വെള്ളം - നാലു കപ്പ് ഉപ്പ് - പാകത്തിന് മല്ലിയില - അൽപം തയ്യാറാക്കുന്ന വിധം
പച്ചമുളക് , ഇഞ്ചി , സവാള എന്നിവ അരിഞ്ഞെടുക്കുക.
ഒരു ചീനച്ചട്ടിയിൽ വെളിച്ചെണ്ണയൊഴിച്ച് ചൂടാക്കിയ ശേഷം ഉഴുന്നുപരിപ്പ് ഇടുക.
പരിപ്പ് ചുവക്കുമ്പോൾ കടുക് ഇടുക.
കടുക് പൊട്ടിയ ശേഷം കറിവേപ്പില , ഇഞ്ചി, പച്ചമുളക്, സവാള എന്നിവ ഇടുക.
ഇവ ഒന്നു വഴറ്റിയ ശേഷം ചിരകിയ തേങ്ങയും വെള്ളവും ഉപ്പും ചേർത്തിളക്കിയ ശേഷം ചട്ടിയിലേക്ക് ഒഴിക്കുക.
ഇവ തിളച്ചു തുടങ്ങുമ്പോൾ റവ ഇടുക.
വെള്ളം വറ്റുന്നതു വരെയും ഇളക്കുക.
പിന്നീട് തീ കുറച്ചുവെച്ച് അല്പ സമയം വേവിക്കുക.
വറക്കാത്ത റവയാണ് ഉപയോഗിക്കുന്നതെങ്കിൽ കൂടുതൽ സമയം വേവിക്കുക.
വെള്ളത്തോടൊപ്പം തേങ്ങാ ചിരകിയത് ഉപയോഗിക്കുന്നില്ലെങ്കിൽ വെന്ത ശേഷം തേങ്ങയിട്ടിളക്കുക.
ഉപ്പുമാവുണ്ടാക്കുന്ന വിധം - വിവിധ ഘട്ടങ്ങൾ ചീനച്ചട്ടി അടുപ്പത്ത് എണ്ണയിലേക്ക് കടുക് ഇടുക എണ്ണയിലേക്ക് ഉഴുന്നുപരിപ്പ് ഇടുക ഇഞ്ചി അരിഞ്ഞത് സവാള അരിഞ്ഞത് വെളുത്തുള്ളി അരിഞ്ഞത് അരിഞ്ഞവ ചേർത്ത് ഇളക്കുക വെള്ളം ഒഴിക്കുക വറുത്ത റവ ചേർത്ത് ഇളക്കുക ചിരകിയ തേങ്ങ ചേർക്കുക ചെറുതീയിൽ അല്പസമയം വേവിക്കുക Upma എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഉപ്പൂപ്പൻ ഇംഗ്ലീഷ് വിലാസം https://ml.wikipedia.org/wiki/Hoopoe
കേരളത്തിൽ കാണാവുന്ന ഒരു പക്ഷിയാണ് ഉപ്പൂപ്പൻ .
ഹുപ്പു എന്നും വിളിക്കുന്നു (ശാസ്ത്രീയനാമം: Upupa epops ; ഇംഗ്ലീഷ് : Hoopoe Bird).
ആഫ്രിക്കയിലും ഏഷ്യയിലും യൂറോപ്പിലും നിരവധി ഉപജാതികളായി കണ്ടുവരുന്ന ഈ പക്ഷി ഇസ്രയേലിന്റെ ദേശീയപക്ഷിയുമാണ്.
മലയാളമടക്കം ഒട്ടുമിക്ക ഭാഷകളിലും ഈ പക്ഷിയുടെ പേര് ഇവ സൃഷ്ടിക്കുന്ന ശബ്ദത്തിൽ നിന്നും സൃഷ്ടിക്കപ്പെട്ടിട്ടുള്ളതാണ്.
ശാസ്ത്രീയനാമവും അങ്ങനെ തന്നെ.
ലോകത്തെമ്പാടുമായി ഒൻപത് ഉപജാതികളെയെങ്കിലും കാണപ്പെടുന്നു.
ഉപജാതികൾ നിറത്തിന്റെ ഏറ്റക്കുറച്ചിലിനാലും വലിപ്പവ്യത്യാസത്താലുമാണ് വ്യത്യസ്തമായിരിക്കുന്നത്.
പുതിയാപ്ല പക്ഷി എന്നും വിളിക്കപ്പെടാറുണ്ട്.
ആൺപക്ഷിയും പെൺപക്ഷിയും തമ്മിൽ വ്യത്യാസമുണ്ടാകാറില്ല.
തലയിൽ മുന്നിൽ നിന്ന് പിന്നിലോട്ട് വിശറി പോലുള്ള കിരീട തൂവലുകളാണ് പക്ഷിയുടെ പ്രധാന പ്രത്യേകത.
കിരീടത്തൂവലുകൾക്ക് തവിട്ട് കലർന്ന ഓറഞ്ച് നിറവും അഗ്രഭാഗത്ത് കറുത്തനിറവുമാണ് ഉണ്ടാവാറ്.
ദക്ഷിണ ഇന്ത്യയ്ക്ക് പുറത്തുള്ള മിക്ക ഉപജാതികളിലും കിരീടത്തൂവലുകളിൽ ഓറഞ്ച് നിറത്തിന്റേയും കറുത്ത നിറത്തിന്റേയും മദ്ധ്യത്തിലായി ഒരു വെളുത്ത പട്ട കൂടി കാണാവുന്നതാണ്.
കേരളത്തിൽ കണ്ടുവരുന്ന ഇനത്തിന് മറ്റ് ഉപജാതികളെ അപേക്ഷിച്ച് തീക്ഷ്ണമായ നിറമാണുള്ളത്.
കിരീടത്തൂവലിൽ തുടങ്ങി തലയും കഴുത്തും ശരീരത്തിന്റെ മുൻഭാഗവും ഓറഞ്ച് കലർന്ന തവിട്ട് നിറത്തിലാണുണ്ടാവുക.
ശരീരത്തിനടിഭാഗം കാലുകൾക്ക് പിന്നിലേയ്ക്ക് വെളുപ്പുനിറത്തിലോ, തവിട്ട് കലർന്ന വെളുപ്പുനിറത്തിലോ ആണുണ്ടാവുക.
ചിറകുകളിൽ ഉപജാതികൾക്കനുസരിച്ച് കറുപ്പും തവിട്ടും നിറത്തിലുള്ളതോ കറുപ്പും നരച്ച തവിട്ടു നിറത്തിലുള്ളതോ ആയ പട്ടകൾ കാണാം.
ചിറകുകൾ പൂട്ടിയിരിക്കുമ്പോഴാണിത് വ്യക്തമായി കാണാനാവുക.
ചിറകുകൾ ശരീരത്തോട് ചേരുന്ന ഭാഗം മാത്രം ചാരനിറത്തിലാവും ഉണ്ടാവുക.
വാൽ ശരീരത്തോട് ചേരുന്ന ഭാഗത്തൊഴികെ കറുത്ത നിറത്തിലായിരിക്കും.
ശരീരത്തോട് ചേരുന്ന ഭാഗത്ത് വെളുത്തനിറത്തിലായിരിക്കും.
മുപ്പത് സെന്റീമീറ്ററോളം നീളവും വിടർത്തിയ ചിറകുകൾക്ക് 45 സെ.
വരെ അകലവും ഉണ്ടാവും.
കറുത്ത കണ്ണുകളും മണ്ണിൽ നടക്കാൻ ശേഷിയുള്ള കാലുകളുമാണ് ഈ പക്ഷികൾക്കുണ്ടാവുക.
ബലമേറിയ നീണ്ട വീതികുറഞ്ഞ കറുത്തതോ കറുപ്പുനിറം കലർന്ന ചാരനിറമുള്ളതോ ആയ കൊക്കുകളും തലയിൽ രൂപപ്പെട്ടിരിക്കുന്ന ശക്തമായ പേശികളും ചേർന്ന് കൊക്ക് മണ്ണിൽ കുത്തിയിറക്കാനും, ആ അവസ്ഥയിൽ തന്നെ കൊക്ക് തുറക്കാനും ഇവയെ സഹായിക്കുന്നു.
ഇരതേടൽ മിക്കവാറും ഇപ്രകാരമാണ്.
ഭക്ഷണം തേടുന്ന അവസരത്തിൽ കിരീടത്തൂവലുകൾ പിന്നോട്ട് ചാഞ്ഞ് ഒന്നായി ഇരിക്കും.
പതുക്കെയാണ് പറക്കുക.
ഏതാനം വട്ടം ചിറകടിച്ച ശേഷം ചിറകുകൾ പാതി പൂട്ടി അല്പദൂരം ഊളിയിട്ട് പോകുന്ന സ്വഭാവമുണ്ട്.
യൂറോപ്പ് , ഏഷ്യ , വടക്കൻ ആഫ്രിക്ക എന്നിവിടങ്ങളിലെല്ലാം ഈ പക്ഷികളെ കാണാം.
ഹിമാലഭാഗങ്ങളിൽ കാണപ്പെടുന്നവയെ ആണ് പ്രധാന ജാതിയായി കണക്കാക്കുന്നത്.
മറ്റുള്ളവയെ ഉപജാതികളായി കണക്കാക്കുന്നു.
യൂറോപ്പിൽ കാണപ്പെടുന്നവയും ഏഷ്യയുടെ ഉത്തരഭാഗത്ത് കാണുന്നവയും ശീതകാലത്ത് ഭൂമദ്ധ്യരേഖാ പ്രദേശങ്ങളിലോട്ട് ദേശാടനം ചെയ്യാറുണ്ട്.
പശ്ചിമഘട്ടം , ശ്രീലങ്ക തുടങ്ങിയ പ്രദേശങ്ങളിൽ കാലാവസ്ഥയ്ക്കനുസരിച്ച് (പ്രധാനമായും മൺസൂൺ കാലത്ത് ) മാറിത്താമസിക്കാറുണ്ട്.
ഉപ്പൂപ്പൻ Upupa epops
പൊതുവേ തുറസ്സായ പ്രദേശങ്ങൾ ഇഷ്ടപ്പെടുന്ന ഈ പക്ഷി കനത്ത കാടുകൾ ഒഴിവാക്കുന്നു.
അതേ സമയം ചെറിയ കുറ്റിക്കാടുകളും പുൽപ്പടർപ്പുകളുമുള്ള പ്രദേശങ്ങളിലാണ് ഈ പക്ഷികളെ മിക്കവാറും കാണുക.
മണ്ണിൽ ഇറങ്ങി നടന്ന് കൊക്ക് കൊണ്ട് മണ്ണിൽ നിന്നും ഇരയെ കണ്ടെത്തിയാണ് ഭക്ഷണം കഴിക്കുന്നത്.
ഭീഷണികൾ നേരിടുമ്പോൾ വലിയ മരങ്ങളുടേയും കെട്ടിടങ്ങളുടേയും മുകളിൽ അഭയം തേടുമെങ്കിലും ഭക്ഷണം കണ്ടെത്തൽ മിക്കവാറും മണ്ണിലാണ്.
ഉപ്പൂപ്പൻ, രാജാജി ദേശീയോദ്യാനം , ഉത്തരാഖണ്ഡ് പ്രത്യുത്പാദനം
ഫെബ്രുവരി മുതൽ ജൂലൈ വരെയുള്ള കാലമാണ് പ്രത്യുത്പാദന കാലം.
എങ്കിലും ഏപ്രിൽ - മേയ് മാസങ്ങളിലാണ് കൂടുതൽ കൂടുകളും കാണാനാവുക.
പെട്ടെന്ന് ദൃഷ്ടിയിൽ പെടാത്ത സ്ഥലത്താണ് കൂടുണ്ടാക്കുക.
മൃദുവായ സാധനങ്ങളും ചുള്ളിക്കമ്പുകളും വാരിക്കൂട്ടിയിട്ടതു പോലുള്ള കൂടായിരിക്കും.
മരങ്ങളിലോ, ഭിത്തികളിലോ, മണ്ണിൽത്തന്നെയോ പൊത്തുള്ള ഭാഗങ്ങൾ കൂടിനായി തിരഞ്ഞെടുക്കാറുണ്ട്.
മുട്ടയിട്ട് കഴിഞ്ഞാൽ വിരിയുന്നതു വരെ പെൺപക്ഷി കൂട് വിടാറില്ല.
പെൺപക്ഷിയ്ക്ക് ഭക്ഷണം ആൺപക്ഷി എത്തിക്കുകയാണ് പതിവ്.
ഇക്കാലത്ത് പെൺപക്ഷി ദുർഗന്ധം വമിപ്പിക്കുകയും ചെയ്യും.
കൂട് വൃത്തിയാക്കാറുമില്ലാത്തതിനാൽ കൂടിനടുത്ത് ചെല്ലുക ബുദ്ധിമുട്ടായിരിക്കും.
മൂന്ന് മുതൽ പത്ത് വരെ ദീർഘാകാരമുള്ള അറ്റം കൂർത്ത മുട്ടകളായിരിക്കും ഇടുക.
പച്ച കലർന്ന നീലനിറമുള്ള അല്ലെങ്കിൽ ഒലിവ് ബ്രൗൺ നിറമുള്ള തിളക്കമില്ലാത്ത മുട്ടകൾ വിരിയാറാകുമ്പോഴേക്കും കൂട്ടിലെ വൃത്തികേടിൽ കിടന്ന് തവിട്ടുനിറമാകും.
ഒരിഞ്ച് വരെയാകും മുട്ടകളുടെ വലിപ്പം.
ഒരു സമയം ഒരു ഇണയെ മാത്രം തിരഞ്ഞെടുക്കുന്ന ഇവ, തങ്ങളുടെ അവകാശ പരിധി ശബ്ദം പുറപ്പെടുവിച്ച് മറ്റുള്ളവയെ അറിയിച്ചുകൊണ്ടിരിക്കും.
അതിക്രമിച്ച് കയറുന്നവയുമായി ബലപരീക്ഷണം നടക്കാറുണ്ട്.
ഇസ്രയേലിൽ ഈ പക്ഷികൾക്ക് കല്ലുകൾ വരെ തുളയ്ക്കാൻ ശേഷിയുണ്ടെന്ന് വിശ്വസിക്കപ്പെടുന്നു.
എത്യോപ്യൻ ജൂതർ ഈ പക്ഷിയെ " മോശയുടെ പക്ഷി" എന്നു വിളിക്കുന്നു, ഈ പക്ഷിയ്ക്ക് അവരെ ജറുസലേമിൽ എത്തിക്കാൻ കഴിയുമെന്നും അവർ വിശ്വസിക്കുന്നു.
എന്നാൽ പരമ്പരാഗത ജൂത സാഹിത്യത്തിൽ ഈ പക്ഷിയെ "വൃത്തിയില്ലാത്ത" പക്ഷികളായാണ് ഗണിക്കുന്നത്.
അവലംബം Upupa epops എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Upupa epops എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ഉപ്പേരി (വിവക്ഷകൾ)
ഉപ്പേരി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
നേന്ത്രക്കായ ഉപ്പേരി തോരൻ , മെഴുക്കുപുരട്ടി തുടങ്ങിയ ചാറില്ലാത്ത കൂട്ടാനുകൾ .
ഉപ്പുതറ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Upputhara_Gramapanchayat
ഇടുക്കി ജില്ലയിലെ പീരുമേട് താലൂക്കിലെ കട്ടപ്പന ബ്ളോക്കിൽ സ്ഥിതി ചെയ്യുന്ന ഒരു പഞ്ചായത്താണ് 1952-ൽ രൂപം കൊണ്ട ഉപ്പുതറ ഗ്രാമപഞ്ചായത്ത് .
135 ചതുരശ്ര കിലോമീറ്റർ വിസ്തീർണ്ണമുള്ള ഈ പഞ്ചായത്തിൽ ഉപ്പുതറയും, ഭാഗികമായി വാഗമൺ , ഏലപ്പാറ എന്നീ വില്ലേജുകളും ഉൾപ്പെടുന്നു.
അതിരുകൾ കിഴക്ക് - പെരിയാർ നദി പടിഞ്ഞാറ് - മീൻമുട്ടിതോട് തെക്ക് - ചിന്നാർ നദി, കരിന്തരുവി നദി വടക്ക് - ഉപ്പുതറ-വളകോട് റോഡ്, കാക്കത്തോട് സംരക്ഷിത വനം വാർഡുകൾ പുളിങ്കട്ട കോതപാറ കണ്ണംപടി പാലക്കാവ് കാക്കാതോട് ഉപ്പുതറ മാട്ടുതാവളം വളകോട് പശുപ്പാറ ആനപ്പള്ളം പുതുക്കട പൊരികണ്ണി ലോണ് ട്രി കരിന്തരുവി കൈതപ്പതാൽ കാറ്റാടിക്കവല കാപ്പിപതാല് പശുപാറ പുതുവല് അവലംബം http://www.trend.kerala.gov.in Archived 2019-09-02 at the Wayback Machine .
ഉപ്പൂറ്റിവേദന ഇംഗ്ലീഷ് വിലാസം https://ml.wikipedia.org/wiki/Plantar_fasciitis
ഉപ്പൂറ്റി വേദന വളരെ സാധാരണമായ ഒരു രോഗമാണ്.
പൊതുവേ സാരമില്ലാത്ത ഈ അസുഖം കൃത്യമായ ചികിത്സ ലഭിച്ചില്ലെങ്കിൽ സങ്കീർണമായി മാറി ഒടുവിൽ നടക്കുന്നതിനോ നില്കുന്നതിനോ സാധിക്കാത്ത അവസ്ഥയിൽ എത്തിച്ചേക്കാം.
ഇംഗ്ലീഷിൽ ഈ അസുഖത്തിന് ഹീൽ പെയിൻ അഥവാ പ്ലാന്ടാർ ഫസിയിറ്റിസ് (Plantar fasciitis‌) എന്നു പറയുന്നു.
മിക്കവാറും ഇതു കാണപ്പെടുന്നത് കായിക താരങ്ങളിലും, സൈനികരിലും, ശരീരഭാരം കൂടിയവരിലുമാണ്.
ശരീരത്തിന്റെ ഭാരം താങ്ങുന്നത് കാലുകളാണ്.
ഉപ്പൂറ്റിയിൽ അവസാനിക്കുന്ന കാൽ എല്ലുകൾ ഇതിൽ പ്രധാന പങ്കു വഹിക്കുന്നു.
ഇവയെ തറയിൽ നിന്നുള്ള ആഘാതത്തിൽ നിന്നും സംരക്ഷിക്കുന്നത് കാൽ പാദത്തിൽ കാണപ്പെടുന്ന കട്ടി കൂടിയ ചർമ്മമാണ്.
ഇവ ആഘാതാഗീരണികളായ ഷോക്ക് അബ്സോർബർ അല്ലെങ്കിൽ 'കുഷൻ' പോലെ പ്രവർത്തിക്കുന്നു.
ഈ ചർമ്മം ഏഴു പ്ലേറ്റുകളാൽ നിർമ്മിച്ചിരിക്കുന്നു.
ഇവയെ പ്ലാന്ടാറുകൾ (Plantars) എന്നു വിളിക്കുന്നു.
ഇവയുടെ മൃദുത്വം നഷ്ടമാകുമ്പോൾ ഉപ്പൂറ്റിയിലെ എല്ല് കാൽ ചർമ്മത്തിൽ കുത്തിയിറങ്ങുന്നു.
ഇങ്ങനെയാണ് ഈ വേദന ഉണ്ടാകുന്നത്.
ലക്ഷണങ്ങൾ രാവിലെ ഉറക്കമെഴുന്നെൽക്കുമ്പോൾ  ഉപ്പൂറ്റിയിൽ വേദന അനുഭവപെടുന്നു തുടർന്ന് അൽപനേരം നടക്കുമ്പോൾ വേദന മാറുന്നു .
ഇതാണ് ആദ്യമായി പ്രത്യക്ഷപെടുന്ന ലക്ഷണം.
ക്രമേണ എവിടെയെങ്കിലും ഇരുന്നിട്ട് എഴുന്നേൽക്കുമ്പോൾ വേദന അനുഭവപ്പെടുന്നു .
തുടർന്ന് അധികനേരം നിൽക്കുമ്പോഴും,നടക്കുമ്പോഴും, ഓടുമ്പോഴും വേദന കൂടുന്നു.
രോഗത്തിൻറെ അവസാന ഘട്ടമാകുമ്പോൾ, സഹിക്കാനാകാത്ത വേദന നിരന്തരമായി, കാൽ തറയിൽ തൊടാൻ കഴിയാത്ത  അവസ്ഥയുണ്ടാകുന്നു.
പൂർണമായും ചികിത്സിച്ചു ഭേദമാക്കാൻ കഴിയുന്ന ഒരവസ്ഥയാണിത്.
രോഗത്തിന്റെ പുരോഗതി പ്രാരംഭഘട്ടം മുതൽ അവസാനഘട്ടം വരെ ഒന്നു മുതൽ മൂന്നു വരെ വർഷമെടുത്താണ്.
അതിനിടെ ഓരോ ഘട്ടത്തിലും ചെയ്യാവുന്ന വിവിധയിനം ചികിത്സാമുറകളുണ്ട്.
"എം.സി.ആർ പാദരക്ഷകൾ" അഥവാ സിലിക്കൺ സോൾ രോഗലക്ഷണം കണ്ടാലുടനേ ഉപയോഗിക്കാവുന്നവയാണ്.
ഇവ എല്ലാ ചെരുപ്പു കടകളിലും ഇവ ലഭ്യമാണ്.
പട്ടാളക്കാർ, കായിക താരങ്ങൾ തുടങ്ങി, ഷൂ അല്ലെങ്ങിൽ ബൂട്ട് ഉപയോഗിക്കുന്നവർ അതിനുള്ളിൽ സിലിക്കൺ സോൾ (ഒരു തരം റബ്ബർ കുഷൻ) ഉപയോഗിക്കണം.
ഇവ രണ്ടും ഉപ്പൂറ്റിക്ക്‌ മൃദുലത നൽകുന്നു.
ഒരു വർഷത്തെ ഉപയോഗം കൊണ്ട് വേദന നിശ്ശേഷം മാറാൻ സാദ്ധ്യതയുണ്ട്.
ഐസ് ചികിത്സ ഐസ് കൊണ്ട് വേദനയുള്ള ഭാഗം വട്ടത്തിൽ കറക്കി തിരുമ്മുക.
ഒരു ബക്കറ്റിൽ ഐസിട്ട വെള്ളവും മറ്റൊരു ബക്കറ്റിൽ ചൂടു വെള്ളവുമെടുക്കുക.
എന്നിട്ട് ആദ്യം ചൂട് വെള്ളത്തിൽ ഉപ്പൂറ്റി മുക്കുക.
അതിനു ശേഷം ഐസ് വെള്ളത്തിൽ മുക്കുക .
ഏകദേശം ഇരുപതു മിനിറ്റു നേരം ഇത് ആവർത്തിക്കുക - തണുപ്പും ചൂടും കാലിനു തങ്ങാവുന്നത് വരെ.
ഏകദേശം മൂന്നു -നാല് മാസം ഇത് ആവർത്തിക്കുക.
ഫിംഗർ മസ്സാജ്
കയ്യുടെ തള്ളവിരൽ കൊണ്ട് വേദനയുള്ള ഭാഗത്ത്‌ കറക്കി തിരുമ്മുക സ്ട്രെച്ചിംഗ് വ്യായാമം
കാല്പാദത്തിനു വലിവ് കിട്ടത്തക്ക രീതിയിൽ സ്ട്രെച്ചിംഗ് വ്യായാമം ചെയ്യുക.
ഉരുണ്ട ബോളിനു പുറത്തു കാലു വച്ച് ഓടിക്കണം.
ഉരുണ്ട ലോഹ ദണ്ടിനു മുകളിൽ കൂടിയും കാല് നിരക്കുക.
ഈ സമയത്ത് ബോളും ദണ്ടും ഉരുളുന്നുണ്ടോ എന്ന് പ്രത്യേകം നോക്കണം.
കുത്തി വയ്പ്
രോഗത്തിൻറെ മൂർദ്ധന്യാവസ്തയിലാണ് സാധാരണ ഗതിയിൽ ഡോക്ടർമാർ ഇതു നിർദ്ദേശിക്കാറുള്ളത്.
ഏറെ വേദന തരുന്ന കുത്തിവയ്പാണിത്.
ഉപ്പൂറ്റിക്കുള്ളിൽ നേരിട്ടാണിതിന്റെ പ്രയോഗം.
ഒന്നോ രണ്ടോ കുത്തിവയ്പോടെ അസുഖം ഭേദമാകാം.
ഇല്ലെങ്കിൽ ഒരു അസ്ഥിരോഗ വിദഗ്ദ്ധനെ കാണേണ്ടിവരും.
ഈ അസുഖത്തിന് പല നാട്ടു ചികിത്സകളും നിലവിലുണ്ടെങ്കിലും അവ  എത്രത്തോളം പ്രയോജനം ചെയ്യുമെന്നുറപ്പില്ല.
ചുടുകട്ട ചൂടാക്കിയ ശേഷം ഉപ്പൂറ്റി അതിൽ ചിവിട്ടുക, നാളികേരത്തൊണ്ട് ചൂടാക്കി ചവിട്ടുക, ഉപ്പു വെള്ളത്തിൽ കാലു മുക്കുക, ആലം വെള്ളത്തിൽ ഇട്ടു ചൂടാക്കി കാലു മുക്കി വയ്ക്കുക തുടങ്ങിയവ ഇത്തരം ചികിത്സകളിൽ പെടുന്നു.
കൂടാതെ നിരവധി ആയൂർവേദ ചികിത്സകളും നിലവിലുണ്ട്.
നല്ല ചെരുപ്പുകളും, ബൂട്ടുകളും, ഉപയോഗിക്കുക, ഉപ്പൂറ്റി ഇടിച്ചു ഓടാതെ സൂക്ഷിക്കുക.
കായിക താരങ്ങളും പട്ടാളക്കാരും പോലീസുകാരും മറ്റും മേന്മയേറിയ ഷൂ ഉപയോഗിക്കണം.
വണ്ണം കൂടിയ സ്ത്രീപുരുഷന്മാർ  കഴിവതും ഹീലുള്ള ചെരുപ്പ് ഉപയോഗിക്കരുത് .
അവലംബം 1 2 3 4 5 ↑ 1 2 1 2 ↑ ↑ ↑ Plantar faciitis Patient.co.uk Archived 2012-07-19 at the Wayback Machine .
↑ കാൽ വേദന
ഉപ്പൂറ്റ് കണ്ണൻ വൈദ്യർ
ഉപ്പോട്ട് കണ്ണൻ വൈദ്യർ (1811-1876) കണ്ണൂർ നിന്ന് കേരളത്തിലെ രണ്ടാമത്തെ ഡെപ്യൂട്ടി കലറ്റർ ആയി സേവനം അനുഷടിച്ച പ്രമുഖനും,  എഴുത്തുകാരനും ആയിരുന്നു.
ചൂരയി കണാരന് ശേഷം നിയമിക്കപ്പെട്ട ഡെപ്യൂട്ടി കലറ്റർ കൂടി ആയിരുന്നു.
വടക്കേ മലബാറിലെ കണ്ണൂരിൽ പ്രശസ്ത ഉപ്പൂറ്റ് തറവാട്ടിൽ ആണ് കണ്ണൻ വൈദ്യരുടെ ജനനം1811.
ബാല്യത്തിൽ തന്നെ സംസ്കൃതം പടിച്ചതിൽ പിന്നെ ഇംഗ്ലീഷ് പട്ടാളത്തിൽ ഉള്ള ഗവർമെന്റ് റീജിമെന്റ് സ്‌കൂളിൽ ചേർന്നു ഇംഗ്ലീഷ് പഠിച്ചു, രണ്ടു ഭാഷകളിലും പ്രാവണ്യം നേടുവാൻ കുറഞ്ഞ കാലം കൊണ്ട് വ്യവസായ ശാലി ആയ വൈദ്യർക്ക് കഴിഞ്ഞു.
വൈദ്യശാസ്ത്രത്തിൽ പ്രശംസനീയം ആയ പാണ്ഡിത്യം നേടുവാൻ സാധിച്ചു.
25 വയസ്സിൽ ഡെപ്യുട്ടി കലറ്റർ ഓഫീസിലെ ഗുമസ്ഥൻ ആയി നിയമിക്കപ്പെട്ടു.
അന്ന് ചൂരയിൽ കണാരൻ രണ്ടാം സായിബ് തഹസിൽദാർ ആയിരുന്നു, കണാരൻ ഡെപ്പുട്ടി കലറ്റർ പദവിയിൽ നിന്ന് വിരമിച്ചതോടെ കണ്ണൻ വൈദ്യർ ഇന്ത്യൻ ഡെപ്പുട്ടി കലറ്റർ പദ്ധവിൽ സ്ഥാനകയറ്റം ലഭിച്ചു.
രാജഭരണകാലത്ത് രാജകുടുംബങ്ങളുടെ പ്രധാന വൈദ്യന്മാർ കൂടി ആയിരുന്നു ഉപ്പോട്ട് തറവാട്ടിലെ പ്രമുകർ.
ഉപ്പൂറ്റ് കുഞ്ഞികണ്ണൻ, ഉണ്ണിരാമൻ, കുമാരൻ എന്നിവർ ആണ് സഹോദരങ്ങൾ.
കണ്ണൻ വൈദ്യർ ബ്രിട്ടീഷ് പ്രസിഡൻസി ഭരണത്തിന് കീഴിൽ ഡെപ്യുട്ടി കലാറ്റർ പദവിയിൽ ഇരുന്നെങ്കിലും ഇദാഹം ഒരു കവി കൂടി ആയിരുന്നു.
ചില കാവ്യങ്ങൾ രാജിച്ചിട്ടുമുണ്ട.
അവലംബം ↑ https://books.google.co.in/books?id=mj4wAQAAIAAJ q=uppot+kannan dq=uppot+kannan hl=en sa=X ved=2ahUKEwie9qmQiO3xAhVEBt4KHRytAnQQ6AEwAnoECAgQAw ↑ https://books.google.co.in/books?id=iJvx0KWpf-UC pg=PA86 dq=uppot+kannan hl=en sa=X ved=2ahUKEwiJ14bAhO3xAhUGZt4KHbpvDLcQ6AEwAHoECAsQAw#v=onepage q=uppot%20kannan f=false ↑ {{ cite book }} : | access-date= requires | url= ( help ) ; Unknown parameter | Page= ignored ( | page= suggested) ( help ) ↑ https://books.google.co.in/books?id=iJvx0KWpf-UC pg=PA86 dq=uppot+kannan hl=en sa=X ved=2ahUKEwiJ14bAhO3xAhUGZt4KHbpvDLcQ6AEwAHoECAsQAw#v=onepage q=uppot%20kannan f=false
ഉപ്പുകണ്ടം ബ്രദേഴ്‌സ് ഇംഗ്ലീഷ് വിലാസം https://ml.wikipedia.org/wiki/Uppukandam_brothers_film
സുരേഷ്‌ ബാബുവിന്റെ സംവിധാനത്തിൽ ജഗദീഷ് , ജഗതി ശ്രീകുമാർ , ക്യാപ്റ്റൻ രാജു , ഗീത , മാതു എന്നിവർ പ്രധാനവേഷങ്ങളിൽ അഭിനയിച്ച് 1993-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ഉപ്പുകണ്ടം ബ്രദേഴ്‌സ് .
മാരുതി പിൿചേഴ്‌സിന്റെ ബാനറിൽ നിർമ്മിച്ച ഈ ചിത്രം വിതരണം ചെയ്തതും മാരുതി പിൿചേഴ്‌സ് ആണ്.
ഈ ചിത്രത്തിന്റെ കഥ തൊമ്മിച്ചൻ നീണ്ടൂരിന്റെതാണ്‌ .
അഭിനേതാക്കൾ അഭിനേതാവ് കഥാപാത്രം ജഗദീഷ് ജോസൂട്ടി ജഗതി ശ്രീകുമാർ ക്യാപ്റ്റൻ രാജു കറിയാച്ചൻ കീരിക്കാടൻ ജോസ് പോൾ ബൈജു തങ്കച്ചൻ സൈനുദ്ദീൻ കേശു നായർ പ്രതാപചന്ദ്രൻ ചാണ്ടിക്കുഞ്ഞ് വിജയകുമാർ ജെയിംസ് രാജൻ പി. ദേവ് എട്ടുവീട്ടിൽ അനന്തൻ പിള്ള ഭീമൻ രഘു രവീന്ദ്രൻ റിസബാവ എൻ.എഫ്. വർഗ്ഗീസ് ചാക്കോ ഗീത ആലീസ് മാതു ലീന ഫിലോമിന കുഞ്ഞന്നാമ്മ കൽപ്പന ഏലമ്മ കനകലത അന്നമ്മ തെസ്നി ഖാൻ ടി.ആർ. ഓമന സംഗീതം
അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം ജെ. വില്ല്യംസ് ചിത്രസം‌യോജനം കെ. ശങ്കുണ്ണി സംഘട്ടനം ത്യാഗരാജൻ നിർമ്മാണ നിർവ്വഹണം റോയിച്ചൻ അസോസിയേറ്റ് ഡയറക്ടർ കെ.എം. പ്രേം‌രാജ് അസോസിയേറ്റ് എഡിറ്റർ പി.സി. മോഹനൻ പുറത്തേക്കുള്ള കണ്ണികൾ ഉപ്പുകണ്ടം ബ്രദേഴ്‌സ് ഇന്റർനെറ്റ് മൂവി ഡാറ്റാബേസിൽ ഉപ്പുകണ്ടം ബ്രദേഴ്‌സ് – മലയാളസംഗീതം.
ഉപ്പുതാളി ഇംഗ്ലീഷ് വിലാസം https://ml.wikipedia.org/wiki/Acampe_praemorsa
ഒരു മോണോപോഡിയൽ ഓർക്കിഡാണ് ഉപ്പുതാളി.
( ശാസ്ത്രീയനാമം : Acampe praemorsa ) .
ഇന്ത്യ , ശ്രീലങ്ക , തായ്‌ലാന്റ് , ബർമ എന്നിവിടങ്ങളിൽ കാണുന്നു.
ഓർക്കിഡ്‌ നീലി ശലഭ-ലാർവകളുടെ ഭക്ഷണസസ്യമാണ് ഇത്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.toskar.org/acampe-praemorsa/ http://www.orchidspecies.com/acampepapillosa.htm വിക്കിസ്പീഷിസിൽ Acampe praemorsa എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Acampe praemorsa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.